b'\n_START_ARTICLE_\nJarrod Dyson\n_START_SECTION_\nLjubiteljska kariera\n_START_PARAGRAPH_\nDyson je srednjo \xc5\xa1olo obiskoval v svojem rojstnem kraju, svoje univerzitetne dneve pa je pre\xc5\xbeivljal na univerzi Southwest Mississippi Community College.\n_START_SECTION_\nNi\xc5\xbeje podru\xc5\xbenice\n_START_PARAGRAPH_\nDyson je bil s strani ekipe v Kansas Cityju izbran v 50. krogu nabora lige MLB leta 2006 s skupno 1475. izbiro. Istega leta je svojo poklicno kariero pri\xc4\x8del z ekipo AZL Royals in v 51 tekmah imel odbijalsko povpre\xc4\x8dje 0,273 in 19 ukradenih baz. Leta 2007 je v podru\xc5\xbenici v Burlingtonu igral le v 10 tekmah, a svoje odbijalsko povpre\xc4\x8dje ohranil pri 0,270. Naslednje leto je pre\xc5\xbeivel v Wilmingtonu, kjer je imel na 93 tekmah odbijalsko povpre\xc4\x8dje 0,260 in 39 ukradenih baz. Leto zatem je razdelil med Burlingtonom in severozahodnim Arkansasom, in v skupno 80-ih tekmah odbijal s povpre\xc4\x8djem 0,276 in ukradel 46 baz.\n_START_SECTION_\nLiga MLB\n_START_PARAGRAPH_\nDyson je bil prvi\xc4\x8d v ligo MLB vpoklican v septembru leta 2010 in se ustalil kot redni igralec zunanjega polja. Ekipi se je leta 2011 ponovno pridru\xc5\xbeil \xc4\x8dez ozko sito spomladanskega uigravanja, a je tokrat prevzel vlogo teka\xc4\x8da s klopi.'